
Nyári hőség, a falu szélén emberek üldögélnek a fa árnyékában, előttük az asz- 
talon hideg innivaló. Beszélgetnek. Az úton egy biciklista tűnik fel, a szomszéd 
falu felől érkezik, fáradtan tapossa a pedálokat. Végül odaér a beszélgetőkhöz. 
Megáll, leveszi a sapkáját és megtörli a homlokát. Üdvözlik egymást. 

— Jöjjön - mondja az egyik, és megtölt neki egy poharat. — Üljön le itt egy ki- 
csikét. 

A biciklista letámasztja járművét, odamegy hozzájuk, biccentéssel üdvözli őket 
és helyet foglal. 

A másik odanyújtja neki a poharat. 

— Tessék. Jól fog esni ebben a forróságban. 

- Köszönöm -— mondja a biciklista, és elveszi a poharat -—, nagyon kedvesek. 

- Ugyan, kérem, nem tesz semmit. 

- Emberek vagyunk - szólal meg egy másik. 


Igen. Emberek. De miért mondja? Ha nem mondaná, akkor a biciklista nem 
tudná? Valami másmilyen élőlénynek hinné őket? 

Írtam már néhány ismeretterjesztő könyvet olyan dolgokról, amikhez értek 
egy kicsit. Csillagászatról, geológiáról, biológiáról. Valamicskét tudok ezekről a 
dolgokról, nem sokat, de amennyi azokhoz a könyvekhez kellett, annyit azért 
igen. 

Most olyasmiről írok, amiről nem tudok semmit. Ez a könyvecske a gyűlölet- 
ről szól. Ehhez nem értek. És örülök neki. 


Több mint nyolcmilliárd ember él már a Földön, és bizony nem mindegyik- 
nek lenne ilyen magától értetődő, hogy hellyel és itallal kínálja a biciklistát. Na- 
gyon sokan közülük először megnéznék az arcát. Olyan embernek látszik-e, aki 
helyet foglalhat köztük? Hiszen erre nem minden ember méltó, és ezt az arcuk- 
ról lehet leolvasni. Akik így gondolkoznak, azok az embereket két vagy több cso- 
portra osztják. Szerintük egyes csoportokat kivételezés illet meg, más csoportok 
viszont csak megvetést érdemelnek. Ha kettőnél több csoportot tart számon, 
akkor azok egyfajta ranglétrát alkotnak, vannak a nagyon jók, a kevésbé jók, a 


kevésbé rosszak és a nagyon rosszak. Egy egyén világképében akárhány ilyen cso- 
port létezhet. 

Ismered a vércsoportokat? Négyfélét tartanak számon: A, B, AB és a nullás. 
Mert van az ember vérében két anyag, amiket A-nak és B-nek hívnak. Ha csak az 
A anyag van benne, akkor A-s lesz az ember; ha csak a B, akkor B-s; ha mindket- 
tő, akkor AB-s; ha pedig egyik sincs meg benne, akkor nullás. Ennek egész éle- 
tünk során kétféle alkalommal lehet jelentősége: amikor meg akarják állapítani, 
hogy egy gyereknek ki az apja (de erre már van korszerűbb módszer is), és ami- 
kor vért kell kapnunk például egy műtétnél, mert csak a megfelelő típusú vért 
kapjuk. 

Soha senkinek nem jutott még eszébe, hogy valamelyik vércsoportú embere- 
ket, például az AB-seket gyűlölje. Miért? Mert senkinek az arcán nem látszik, 
hogy milyen a vércsoportja. 

Hasonlóképpen vannak emberek, akik a kutyákat szeretik, vannak, akik a 
macskákat, vannak, akik mindkettőt és vannak, akik egyiket sem. 

Soha senkinek nem jutott még eszébe, hogy például a mindkét állatot szerető- 
ket gyűlölje. Miért? Mert senkinek az arcán nem látszik, hogy milyen állatokat 
szeret. 

És ha mégis megtudják rólam, hogy én a kutyákat szeretem, a macskákat meg 
nem, akkor vállat vonnak. Magánügy, mi közünk hozzá? Az is ezt mondja, aki 
pont fordítva gondolja. Nem mindegy az őneki, hogy én milyen állatokat szere- 
tek? 

A listát még folytathatjuk a sakkozók és a kártyázók, a klasszikus zene és a 
popzene kedvelői, a piros és a kék színhez vonzódók, a Star Wars- és Star I rek- 
rajongók, a családi házban élők és a lakótelepiek, a tejcsokisok és az étcsokisok, a 
Justin Bieber-hívők és az Alan Walker-hívők, a fordosok és opelesek ősi ellenté- 
teivel, amik ugyanígy nem léteznek. 

(Ami engem illet, ha esetleg érdekel: nullás, kutya, kártya, Star Wars, családi 
ház, étcsoki és Alan Walker. Viszont nem vagyok fordos, ámbár Fordom van és 
szeretem, de csak a saját kocsimat, nem az egész márkát. Ráadásul szeretem a tej- 
csokit is, épp csak az étcsokit jobban, és nincs bajom a Star Trekkel sem.) 

De igenis léteznek emberek, akik egyes embercsoportokat gyűlölnek. 

Itt rögtön jön egy csomó kérdés. Mi az, hogy gyűlölet? Mely csoportokat gyű- 
lölnek? Kik? Miért? 

Előre megmondom, hogy az utolsó kérdésre nem tudok válaszolni. Fogalmam 
sincs, hogy miért. Mondtam, hogy nem értek hozzá. 

De kezdjük az elején. 


Mi az, hogy gyűlölet? 

Az én meghatározásom szerint ha valakit wzálunk, akkor nem állunk vele szó- 
ba. Ha valahol találkozunk, kitérünk az elől, hogy beszélni kelljen vele, átme- 
gyünk az utca másik oldalára vagy az üzletben a másik polchoz. Nem engedjük 
be az otthonunkba, sem sehova, ahol mi rendelkezünk. Viszont nem akarjuk 
megverni, meggyilkolni, kirúgatni a munkahelyéről. 

A gyűlölet egész más. Ha X gyűlöli Y-t, akkor nem tér ki az elől, hogy beszéljen 
vele, ellenkezőleg, minden adandó alkalommal beszélni akar vele és el akarja 
mondani, hogy mennyire gyűlöli, hogy Y mivel adott okot erre, Y-nak milyen 
aljas tettei vannak vagy voltak, és hogy miket szeretne művelni Y-nal vagy a csa- 
ládjával, ha megtehetné. Ha megteheti, akkor esetleg tényleg meg is teszi, megve- 
ri, megöli, bármit. Ez már attól függ, hogy mire van lehetősége és mennyire ag- 
resszív ember. A kevésbé agresszív (vagy akinek kevésbé van módja az agresszívi- 
tását kifejezni) akár barátságosan el is beszélget a gyűlölt csoportok egyes tagjai- 
val, de valahogyan kifejezésre juttatja; ha máshogy nem, akkor úgy, hogy , no 
lám, te milyen rendes ember vagy, (itt következik a csoport neve) létedre". 
Emellett lehetőleg igyekszik a csoport tagjainak boldogulását gátolni, gáncsolni. 

Ha X kifejezi gyűlöletét, az Y-ból is kiválthat gyűlöletet meg Z-ből is, aki kí- 
vülállóként értesül az egészről — de nem feltétlenül azt. Lehet, hogy csak utála- 
tot. Vagy szánalmat. 

Mert amúgy a gyűlölködők szörnyen szánalmas emberek. 


Kiket gyűlölnek? 

Mindannyiunknak vannak emberek az életében, akiket nem szeretünk. Sőt 
utálunk. De van egy nagyon fontos különbség. 

Az én életemben is előfordultak emberek, akik rosszat tettek nekem vagy a csa- 
ládomnak, vagy akármiféleképpen rossz embernek találtam őket. Ezeket az em- 
bereket nem szeretem. Akadnak közöttük, akiket kimondottan utálok. Ezek az 
emberek azonban egyének. Volt például egy ember, aki azzal vádolt meg, hogy 
bűnöző vagyok. Öt utálom ezért, és ha valaha találkoznánk, nem állnék vele szó - 


ba. Megpróbáltam tisztázni, hogy mit értett félre - ő nem hallgatott meg en- 
gem, hát most már én sem hallgatnám meg őt. Ot. A problémám vele van, nem 
a családjával, barátaival, szomszédaival, kollégáival. 

Az a fajta gyűlölet, amiről ez a könyvecske szól, alapvetően nem ilyen. A gyű- 
lölködők embercsoportokat gyűlölnek. Mint az előbb a vércsoportok és a ku- 
tyák-macskák kapcsán megbeszéltük, mindig olyan csoportokat, amikről ráné- 
zésre el tudják dönteni, hogy egy-egy egyén beletartozik-e vagy sem. 

Most jön a Célpontlista. Különböző helyeken és időszakokban a következők 
szoktak a gyűlölet célpontjai lenni (ábécérendben): 

— bőrszín szerint mások, 

— cigányok, 

— fiatalok, 

-— fogyatékosok, 

— lakóhely szerint mások, 

— melegek, 

— , mi", mármint a saját tulajdon népünk, 

— migránsok, 

— nemzeti kisebbségek, 

— nők, 

— öregek, 

— politikai ellenfelek, 

— szegények, 

— szomszéd népek, 

— transzneműek, 

— vallás szerint mások, 

— zsidók. 

És persze ennek ellenhatásaként a HEGYI-k. Ezt a rövidítést én alkottam pár 
éve egy homofóbokráól szóló cikkben, azt jelenti: 

Homofóbok és 
Egyéb 
Gyűlölködő 
Idióták. 

Mert gyűlölködni idiotizmus, és mellesleg azzal jár, hogy visszagyűlölhetik érte 
az embert. Éspedig nemcsak személy szerint azt, aki gyűlölködik. Amerikában a 
feketéket évszázadok óta gyűlölik a szupermacik, és ezért cserébe vannak feke- 
ték, akik minden fehért gyűlölnek. Nemcsak a szupermacikat. Igazságtalan? 
Minden csoportgyűlölet igazságtalan. Ha találsz egyet, amelyik nem az, akkor 
megnyerted ennek a könyvnek a fődíját. Nem tudom, mi az, de nem is fogsz 
ilyet találni. 


A szupermaci is az én találmányom. Angolul supreme [szuprém] uralkodót je- 
lent, olyat, akinek hatalma van. Ebből swpremacy [szupremészi] felsőbbrendű- 
ség, általában a fehér felsőbbrendűségre szokták használni, illetve azokra a HE- 
GYI-kre, akik ebben hisznek, vagyis olyan fehérekre, akik lenézik a feketéket és 
azt hiszik, hogy a fehérek mindenfélét tudnak, amit a feketék nem. Ebből csinál- 
tam azt a szót, hogy szupermaci, ami nem egy rendkívüli képességekkel rendel- 
kező plüssmackót jelent, hanem egy fehér seggfejet, aki az anyanyelve helyesírá - 
sával is hadilábon áll, de lenézi a fekete professzort, aki minden elképzelhető 
szempontból különb nála, de nem részesült abban a szerencsében, hogy fehér le- 
hessen a bőre. 

Ez egy nevetséges szó, hogy szupermaci. A szupermacik is nevetségesek. Min- 
den HEGYI nevetséges. De ugyanakkor szörnyű is. 


Kik gyűlölnek? 

A fentiekben már elneveztem őket HEGYI-knek és szupermaciknak, de ezek 
csak címkék. Kik ezek az emberek? 

Nézzünk meg egy másik kis falut. Öreg nénike megy az utcán, fekete ruhában, 
fekete fejkendőben, ahogy régen az özvegyasszonyok jártak. Nehezen jár már a 
fájós lábán. Elér egy utcasarokhoz, és a keresztutcából kijön két kisfiú. Ők is fe- 
ketében, fekete kabát, fekete nadrág, fehér ing, fekete kalap. A néni rájuk mered, 
arca eltorzul a gyűlölettől, az öklét rázza feléjük és azt rikoltja: KRISZIUS- 
GYILKOSOK! A fiúk rémülten néznek a nénikére, kikerülik és eliszkolnak. 

Most repüljünk tovább egy városszéli villába. Gazdag ember lakik itt. Éppen 
vendégek vannak nála, szmokingban, csokornyakkendőben ül az asztalnál, kár- 
tyáznak, beszélgetnek. Az inas időnként újratölti a konyakospoharakat, szívart 
kínál vagy süteményt, mindent kecsesen fog fehér kesztyűs kezével. Természete- 
sen semmit sem foghat meg puszta kézzel, hiszen ő fekete. És faarccal hallgatja 
az urak beszélgetését a niggerek ostobaságáról és gonoszságáról. 

Harmadik helyszínünk bent a város közepén van: egy hivatal. Szépen berende- 
zett irodában, jó nagy íróasztal mögött, drága bőrfotelben terpeszkedik egy úr. 
Az öltönye is drága, a szivarja is drága. Az íróasztal előtt áll egy nő, a testtartása 
megalázkodást fejez ki. Az imént előadta egy problémáját, bocsánatkérően, ami- 
ért zavarni merészeli a nagyurat, és most várja, hogy segítenek-e rajta. De nem. 
Az uraság fölényes hangon kioktatja és elküldi. 


Mi következik a három példából? Reményeim szerint az, hogy gyűlölködő 
akármilyen emberből lehet, és a gyűlölet is akármilyen formában meg tud nyil- 
vánulni. És még valami: három hősünk viszonya a józan észhez és az emberek 
társas viszonyait előíró illemszabályokhoz, hát, finoman mondva is egy kicsikét 
furcsa. 


A néni azért gyűlöli a két kisfiút, mert zsidók. Látszik a ruhájukon. Valamikor 
a második világháború előtti időkben vagyunk, amikor még voltak ilyen kisfiúk 
és ilyen nénikék. Lehetnek magyarok, lengyelek, görögök, németek, voltakép- 
pen bárhol lehetnek egész Kelet-Európában. A néni gyűlöli a zsidókat, és ha 
gondolkodna, akkor alighanem rájönne, hogy ez a két kisfiú nemigen vehetett 
részt Krisztus meggyilkolásában kétezer évvel ezelőtt. De nem gondolkodik, 
csak szajkózza, amit a papja tanított neki. Minden logikus érvnek meg kell hát- 
rálni az előtt, hogy ezek a gyerekek zsidók. Annak is, hogy gyerekek. A legtöbb 
gyűlölködő aránylag barátságosabb a gyerekekkel akkor is, ha a gyűlölt csoport- 
ba tartoznak — de nem mind, ez a nénike sem. 

A kártyázó urat nem érdekli, hogy az inas jelen van és fekete. Az csak egy bú- 
tordarab, egy használati tárgy, egy háztartási gép. És persze hogy fekete, hát ilyen 
célokra a feketéket használjuk, nemde? A feketék aljasságáról szóló történetek- 
nek pedig számára nincs nagyobb jelentősége, mint annak, hogy a cirkuszból 
megszökött egy kenguru vagy egy távoli ismerősnek elromlott a zongorája. Min- 
denki tudja, hogy a feketék gonoszok, nemde? Az, hogy ezzel megaláz egy em- 
bert, aki nem védekezhet, hiszen a száját se szabad kinyitnia azon kívül, hogy 
,parancsol még valamit, uram?" — ez föl se tűnik neki. 

A nagyhatalmú hivatalnoknak nem jut eszébe, hogy aki az íróasztala előtt alá- 
zatoskodik, az egy nő, és illene hellyel kínálni. Ha történetünk néhány évtized- 
del ezelőtt játszódik, akkor úgy illene, hogy az úr felálljon, amikor a hölgy belép 
és megint fölálljon, amikor a hölgy távozik, sőt ajtót nyisson neki. Ez a nő 
ugyanis szegény, és ez felülírja azt, hogy nő. Ráadásul ügyfél itt a hivatalban, 
vagyis olyan szegény, akivel őneki még foglalkoznia is kell. Az nem érdekes, 
hogy ha nem lennének ügyfelek, akkor neki nem lenne ez a szép zsíros állása, és 
az ügyfelek nagy része szegény. S még valami: neki nem csak hatalma van, ha- 
nem tudása is. A nőnek meg nincs. Ó ezért fölényes és kioktató. 


Következik a Gyümital, a Gyűlölet Meséje Igaz Történet Alapján. 


Hol volt, hol nem volt, volt egyszer az őskor. Ősemberek éltek benne. Egy kis 
csapatra való ősember volt egy horda. Volt egy barlangjuk valahol, egypár bun- 
kósbotjuk, kövük. Mentek zsákmányolni, de nem fogtak semmit. Egyszer csak 
szembejött a másik horda néhány tagja, az egyiknek egy antilop volt a hátán. Azt 
mondta az első horda vezére, a Főősember (ősemberül): 

— Hau-hau, mö-mö! 

Fordítok: 

— Vegyük el tőlük az antilopot! 

— Jó — mondta az egyik Alősember. 

Rájuk rontottak, agyoncsapták őket és elvették az antilopot. Volt nagy öröm a 
barlangban, a kicsinyek is kaptak az antilopból, mindenki jóllakott. Igen ám, de 
a másik horda vezére, a Főősember (hát ja, őt is így hívták, többféle rang még 


nem volt kitalálva) eléggé megharagudott emiatt. Az hagyján, hogy megölték az 
embereit, de elvették a kaját! 

Bosszút hirdetett: 

— Gua, mu-mu! 

És legközelebb a Másikak ölték meg az Elsőket. Aztán megint az Elsők a Mási- 
kakat. És ez így ment, amíg ment. Hogy ki nyert? Kétmillió évvel később már 
nem minde 

Ekkoriban Rút ki az a szokás, hogy figyelték a szembejövő arcát. Eleinte 
könnyű volt eldönteni, mert a hordák olyan kicsik voltak, hogy személyesen is- 
merték egymást. Ha ismerem, akkor a hordám tagja. Ha nem ismerem, hordja el 
magát. 

Később ez már nehezebb volt, mert többen voltak, ezért az ismerős arcvonáso- 
kat figyelték. Ha hasonlít valakire a hordámból, akkor biztosan a tagja. Ha nem, 
agyoncsapom. 

Mindez azért, mert a tagsági igazolványokat még nem ismerték. 

Itt a vége — az nincsen. Itt a Gyümital meséjének sajnos nagyon nincs vége. Ez 
csak az eleje. Még nagyon sokáig nem lesz vége. 


Így kezdődött a , hasonlít rám, szeretem — nem hasonlít, gyűlölöm"? játék. Az 
őskorban, az ősemberek között kétségtelenül megvolt a túlélési értéke, hiszen ha 
nem csapták agyon a másik hordabelit (vagy bújtak el előle), akkor az csapta 
agyon őket. 

Csak aztán az őskort ókor, majd középkor követte. Az ókor óemberei között 
már nem igazán volt ez hasznos, a középembereket pedig kimondottan hátrál- 
tatta a fejlődésben. Mondom, fejlődés! Nem fejlövés! 

Háborúk ezreit vívta már az emberiség. A legelső, aminek írásos nyoma is ma- 
radt, négyezer-hétszáz évvel ezelőtt volt Sumér és Elám között. (A sumérok 
győztek, ha érdekel... no, akkor te vagy az egyetlen, akit érdekel.) De biztos, 
hogy már sokkal régebben is voltak háborúk. 

Szerintem egyetlenegy sem következhetett volna be közülük, ha nem ural 
minket az a szemlélet, hogy az emberiséget muszáj ,mi — ők" módon felosztani 
és a kettő közé választóvonalat húzni. Aki hozzánk tartozik, az nem tartozhat 
hozzájuk — aki hozzájuk tartozik, az nem tartozhat hozzánk. 


De a gyűlölködés békeidőben is pusztító. Vegyük csak elő azt a Célpontlistát. 


A bőrszín szerint másmilyen emberekkel kezdtem. Hagyományosan így oszt- 
juk fajtákra az emberiséget: 

— europidok (fehérek), őshazájuk Európa; 

-— mongoloidok (sárgák), Ázsia; 

— negridek (feketék), Afrika; 

— amerindidek (vörösek), Amerika; 

— ausztralidok (feketék), Ausztrália. 

Azaz nem. Ezt a listát ahogy leírtam, már ki is lehet dobni. Az már mellékes 
körülmény, hogy az európaiak nem fehérek, hanem rózsaszínűek vagy világos- 
barnák, az ázsiaiak nem sárgák, hanem tök ugyanolyan rózsaszínűek, az amerikai 
indiánok nem vörösek, hanem világosbarnák, és sem az afrikaiak, sem az auszt- 
ráliaiak nem feketék, hanem különböző árnyalatú barnák. (Van egy egészen ki- 
csiny csoportjuk, akik tényleg feketék, mint egy fekete kutya vagy fekete filctoll, 
igaziból feketék.) Ezek közül egyedül a , fehér" elnevezést tudom megmagyaráz- 
ni. A , fehér? szót nem csak abban a jelentésben használjuk, hogy , olyan színű, 
mint a hó", hanem az élénk színek ellentéteként, hiányaként is előfordul. 
(Ahogy az , édesvíz" sem olyan víz, aminek cukoríze van, hanem ami nem ten- 
gervíz, nincs benne só.) 

De ezek a , színtévesztések" tényleg mellékes. A fő gond ezekkel a fajtabesoro- 
lásokkal, hogy 1. ahány , szakértő", annyiféle rendszerezés, 2. biológiailag egyik- 
nek sincsen semmiféle értelme. Mert a kutyáknak van ugye több száz fajtájuk, 
uszkár, bernáthegyi, újfoundlandi, golden és labrador retriever, csivava, és így 
tovább. A biológusok világosan meg tudják indokolni, hogy miért sorolják eze- 
ket külön fajtákba. Ugyanez a helyzet a macskákkal és a paprikákkal is. (Stb.) De 
az emberfajták minden rendszerezéséről kiderült már, hogy semmiféle tudomá- 
nyos alapja nincs. Zöldség. Hülyeség. Baromság. 

Nézzünk meg csak egyetlen egyedi változatot. 


A Dél-afrikai Köztársaságban 1948-ban kitalálták, hogy a színeket külön kell 
választani. , Szétválasztás" afrikaans nyelven (a holland ottani változata) zpart- 
beid, ez lett az új rendszer neve. Természetesen addig is a fehérek uralták az or- 
szágot, másként ez nem is lett volna lehetséges, de ettől kezdve totális terrort ve- 
zettek be a feketék elnyomása és a fehérek minden lehetséges szempontból való 
előnyben részesítése érdekében. Hogy miért, azt ne tőlem kérdezd, már az elején 
megmondtam, hogy nem tudom. Fokozatosan kizárták a feketéket mindenből. 
Az indiaiakat is (az országban nagyszámú indiai származású ember is él), de őket 
kevésbé, ők voltak a közepes rangú csoport. A parkokban a padokat, a tenger- 
parton a strandok szakaszait megjelölték, hogy azok , csak fehéreknek", és egyes 
vacakabb helyek , csak feketéknek". A vasutakat, a mentőautókat, a kórházakat, 
az iskolákat, a temetőket és a nyilvános vécéket is. A városnegyedeket is. Megol- 
dották azokat a hallatlanul fontos problémákat, hogy a fehéreknek fenntartott 
városnegyedekben ne lakhassanak feketék, de azért őfehérségeiknek mégiscsak 
lehessen fekete cselédjük. Viszont a családjukat nem vihették magukkal, nem is 
láthatták őket hónapokon át. 

És végül megoldották azt a problémát is, hogy az országban ne éljenek feketék 
egyáltalán, anélkül hogy legyilkolnák őket. Létrehoztak egy csomó kisebb-na- 

obb , államot" az országon belül, bantusztánnak hívták őket, és minden feke- 
tének valamelyik bantusztán , állampolgárának? kellett lennie. Ha nem jól visel- 
te magát, kitoloncolhatták a bantusztánba. A bantusztánok az ország legszegé- 
nyebb, legértéktelenebb földjeit kapták, némelyiket még szét is darabolták, hogy 
még nagyobb nyomorba taszítsák az ott élőket. 

Aztán 1994-ben egy békés rendszerváltással véget ért az egész őrültség, ami 
negyvenhat éven át nyomorította tízmilliók életét — semmiért. Hogy a fehérek 
pöffeszkedhessenek, amiért ők fehérek. Ámbár nem mind gondolták úgy, hogy 
ez akkora büszkeség, és sokan hangot is adtak annak a véleményüknek, hogy ezt 
nem kellene. Ezek egy részét bebörtönözték, másokat megöltek. Mint általában 
a gyűlöletre alapított államokban, az apartheid Dél-Afrikájában is örökké tömve 
voltak a börtönök. 


Következnek a cigányok. Akik persze a bőrszín szerint másmilyen emberek 
egyik csoportja, de van olyan speciális a történetük, hogy külön említést érde- 
meljenek. 

Indiából származnak, bár ezt is elég nehezen tudták kideríteni a történészek. 
India északnyugati részén élnek a legközelebbi nyelvrokonaik. Valamikor régen, 
talán ezerötszáz évvel ezelőtt kezdhettek elvándorolni onnan, sokféle okból, leg- 
inkább azért, hogy boldoguljanak, megtalálják a megélhetésüket. Iránon át las- 
san vándoroltak nyugat és északnyugat felé. Az örményektől kapták azt a nevet, 
hogy tszinganosz, ami érinthetetlent jelent, ebből van a ocigány". De Észak-Afri- 
kába is vándoroltak közülük. Majd pedig Európába, úgy hétszáz évvel ezelőtt. 
Sokáig egyiptomi eredetűnek hitték őket, innen az angol Gypsy [dzsipszi] elne- 


vezés. A saját nevük rom, többes számban roma. (Vagyis a ,romák" duplán töb- 
bes szám, mint a , házakok".) 

Persze ezeket az összes vándorlásokat kisebb csoportok végezték, mondjuk öt 
család elvándorolt a szomszéd városba, aztán közülük az egyiknek a gyerekei a 
harmadik városba, a másik családnak az unokái egy negyedik városba, némelyik 
esetleg vissza is fordult. Amikor milliós embertömegeknek évszázadokon át tar- 
tó vándorlásáról van szó, mindig figyelni kell arra, hogy ezek nem úgy zajlanak, 
mint amikor egy hadsereg vonul, együtt mindenki, és ha 5432 ember indult el 
Pestről, akkor 5432 embernek kell megérkeznie Győrbe, egyszerre. Szó sincs ró- 
la. Ha volna időgépünk és fölkeresnénk egy adott időpontban a cigányok tábo- 
rát mondjuk egy törökországi falu mellett, aztán végigkísérnénk mindegyik em- 
ber és leszármazottainak útvonalát egy évszázadon át, és berajzolnánk a térképre, 
az derülne ki, hogy egy hatalmas területen szétszóródva élnek, lehet, hogy néme- 
lyik család Németországig vándorolt, mások Ukrajnába, megint mások Görög- 
országba, és vannak, akik — mármint az utódaik — még mindig ugyanott élnek, a 
török falu mellett. 

Ez is fontos. A HEGYI-k nagyon szeretik úgy lefesteni a célpont csoportokat, 
mintha azok valamiféle katonai alakulat lennének, akiknek van egy központi ve- 
zetőségük, és amit az parancsol, azt teszi mindenki. De hát ez még egy ország né- 
pénél sincsen így, normális esetben legalábbis nem. A kormány valamit rendel- 
kezik, aztán azt úgy általában betartják, főleg ha komoly büntetésre számíthat, 
aki nem tartja be, de azért akadnak szép számmal, akik nem tartják be. Hogy le- 
hetne akármilyen központi vezetősége a cigányoknak, akik Európa, Észak-A fri- 
ka és Nyugat-Ázsia összes országában megtalálhatók, és rengeteg közöttük az 
olyan ember, akik az írás-olvasással is hadilábon állnak, elmaradott falvakban 
élő, koldusszegény emberek, hogy lehetne ezekhez a vezetőség utasításait eljut- 
tatni? És ugyan mire utasítaná őket a vezetőség? 


S itt álljunk is meg egy pillanatra: a cigányok elmaradottságánál. 

Sok szupermaci azért gyűlöli a cigányokat, mert műveletlenek, bűnöznek, 
piszkosak, nem ismerik a társadalmi együttélés szabályait. 4 szubermacik csoda 
aranyos emberek! Először megteremtenek egy helyzetet, ami miatt valakik vala- 
milyenek lesznek, aztán őket hibáztatják ezért, és ezt képesek halálos komolyan 
előadni, anélkül hogy kiröhögnék saját magukat! 

A cigányokat a legtöbb országban többé-kevésbé szegregálják. Mi a szegregá- 
ció? Elkülönítés, szétválasztás. Vagyis ugyanaz, mint az apartheid, csak apart- 
heidből egy volt a történelemben, szegregáció meg sajnos sok országban, sok 
időszakban, sokak hátrányára. 

Van egy kis falu mondjuk kétszáz lakossal. Odaköltözik egy cigány család. A 
kétszáz nem cigány között van mondjuk öt szupermaci (a többi normális), akik 
persze mindenhol a leghangosabbak, és elkezdenek hápogni, hogy a cigányok el- 
özönlik a falut. Ilyenkor jönni szokott egy csomó riogatás, hogy majd ellopnak 


mindent, majd megerőszakolják a nőket, és majd aztán megnézhetjük magun- 
kat, amikor az egész faluban mindenhol cigányok lesznek! (Hogy ez utóbbi mi- 
ért baj, azt nem mondják meg.) 

A szupermaciság sajnos fertőző. Ha kétszáz embernek elég sokáig magyaráz- 
zák, hogy a cigányok milyen gonoszok, akkor idő múltával egyre több és több 
lesz közülük a szupermaci. Néhány megmaradhat éppenséggel normálisnak, de 
ezektől se nagyon várható, hogy a kezdet kezdetén, amikor az arány még 195 
normális és 5 szupermaci, akkor a harmadik mondat után odamenjenek a cigá- 
nyokra teli szájjal fröcsögő macihoz, lekeverjenek neki egy akkorát, hogy a fal 
adja a másikat, és kihajítsák a kocsmából. Ez ugyanis erőszak, és az a normálisak - 
nak nem kenyere. Pont a szupermaciknak a stílusa az erőszak. 

Így tehát a macik addig hisztiznek a cigányok ellen, amíg a következő eshetősé- 
gek valamelyike be nem következik: 

a) Az immár többségében macivá vált nem cigányok elkergetik a faluból a ci- 
gányokat, többé-kevésbé erőszakos módon. 

b) A cigányoknak lesz elegük a zaklatásból és elvándorolnak maguktól. 

c) Megkezdődik a nem cigányok elvándorlása, ami egy ponton elkezd felgyor- 
sulni, mert már úgy érzik, hogy , cigány faluban"? élnek, és ez nem tetszik nekik. 

Az a) vagy b) eset több különböző faluban is lejátszódhat ugyanazokkal a ci- 
gány egyénekkel, míg végül lesz egy saját falujuk, akár a c) eset folytán, akár 
azért, mert egy lakatlan környéken alapítanak egyet maguknak. Olyan viszont 
nincsen, hogy d) a cigányok kergetik el a nem cigányokat (többé-kevésbé erősza- 
kos módon), hiszen a falu körül van egy ország, egy nem cigány társadalom, 
nagyszámú macival, akik ezt megtorolnák. Persze bármelyik maci, aki elköltö- 
zött a falujából, állíthatja, hogy a cigányok üldözték el onnan. Aha, csak nem 
úgy, hogy rendeletet hoztak, hogy őneki mennie kell, hanem élték a szokásos 
életüket, a maci nézte őket, utálkozott, gyűlölködött, végül elköltözött, mert 
,ezt már nem lehetett kibírni". De meg is verhették éppen a cigányok. Volt mi- 
vel kiváltani az indulataikat. 


Hosszan meséltem, de azt akartam, hogy lásd, hogy megy a szegregáció olyan- 
kor, amikor semmilyen kormány vagy katonaság nem kényszeríti ki. Csak a szu- 
permacik. 

Hát szóval megvan a szegregáció. Egyes falvakban, városoknak egyes utcáiban 
vagy negyedeiben mindenki vagy szinte mindenki cigány. Szegregátumnak hív- 
ják az ilyen területeket, ahol azok élnek, akiket szegregáltak. Akármikor elköltöz- 
hetnének, nem tiltja meg nekik senki. Csak nincs pénzük lakást venni máshol (a 
szegregátumbeli házacskájuk árából aligha, az édeskeveset ér, és ugyan ki akarná 
megvenni, hogy odaköltözzön a szegregátumba), és nem hiszik, hogy a szegregá- 
tumon kívül egy jobb élet várná őket. S ez nem is olyan nagy tévedés. 

Most pedig nézzük azt az elmaradottságot. Az állam, ami persze éppen olyan 
rasszista, mint a macik, valahogy el szokott felejteni a minimálisan muszájnál 


több pénzt fordítani a szegregátumokban élőkre. (Nem, illetve nem csak a ma- 
gyar államról van szó, hanem minden országról, ahol vannak szegregátumok... 
azazhogy nagyjából mindegyikben vannak, kivéve alighanem a Vatikánt és Mo- 
nacót.) Vagyis egyre kevesebb pénz jut az iskolákra, óvodákra, orvosi rendelők- 
re, boltokra, könyvtárakra stb. Ebben nem az a kérdés, hogy az állam üzemelteti- 
e mondjuk a boltokat. Nem. Viszont az állam csak a minimálisan muszáj pénze- 
ket fizeti a lakóknak. Meg tudja oldani, mert a többségi társadalomban nemigen 
kapnak munkát, a szegregátumban ugyan mit dolgozhatnának, tehát aktív ko- 
rukban nincs fizetésük, öreg korukra pedig nincs nyugdíjuk. Nagyjából segélye- 
ket kapnak. Ebből édeskeveset tudnak vásárolni, vagyis a bolt valameddig tengő- 
dik, aztán bezár, mert nem tud megélni. 

Az iskolára fordított pénz csökkenése azt jelenti, hogy egy idő után nem lesz 
jól képzett tanár. Elmegy oda, ahol megfizetik a munkáját. A rosszul képzett ta- 
nárra máshol nincsen kereslet, az jön majd ide. Az emberek tehát rosszabb okta- 
tást kapnak, kevesebb műveltségre tesznek szert. Eleinte. Amikor a család még 
csak rövid ideje él szegregátumban. Amikor viszont már a szegregátumban fel- 
nőtt gyerekek gyerekei vagy unokái járnak iskolába, akkor föllép egy újabb 
probléma. A gyerekek hajlamosak kerülni az iskolát. A szülők feladata, hogy rá- 
vegyék őket, hogy igenis járjanak oda. Csakhogy azok a szülők, akik nemigen jár- 
tak iskolába, nemigen lesznek motiválva arra, hogy a gyerekeiket elküldjék. Hi- 
szen ők is felnőttek, iskola nélkül vagy alig valami iskolával, és tessék, lett csald- 
juk, lettek gyerekeik, van valami megélhetésük. Azt nem tudják, hogy mi min- 
den lehetett volna belőlük, ha rendes oktatást kapnak. (Egyébként tényleg, mi 
minden lehetett volna belőlük? Egy olyan társadalomban, ahol ők a lenézettek? ) 

Piszkosak? Nem vagyok olyan biztos benne. A büszke fehér szupermacik né- 
melyike hajlamos piszkosnak nevezni mindenkit, akinek nem vakító , fehér? a 
bőre, ámbár az éppen úgy barna tölgyfa komódot nem tartja piszkosnak, ha 
nem az. Nyilván azért, mert a komód nem érzi magát megalázva ettől. Ha vi- 
szont egy cigány ember éppen csakugyan piszkos, annak két oka lehet. Az egyik 
az, hogy a kétkezi munka általában kosszal jár, és ha egy szegregátumban élő ci- 
gánynak é éppen van munkája, az kétkezi munka szokott lenni. Többnyire olyan 
munka, ami a büszke fehér maciknak büdös. A másik viszont azokra érvényes, 
akiknek nem jutott munka (már egy ideje). Ők ugyebár nagy szegénységben él- 
nek. A szegénység azzal jár, hogy bizonyos dolgokról le kell mondani, nem telik 
rá. A tisztálkodószerekről le lehet mondani, az ennivalóról nem. Egy idő után az 
ember megszokja és már nem hiányzik neki a tisztaság. Azoknak a cigányoknak, 
akik ma állandó jelleggel piszkosak, a szüleik és a nagyszüleik meg azoknak a szü- 
lei és nagyszülei is piszkosak voltak, soha nem telt nekik tisztálkodásra, tehát 
nem alakulhatott ki bennük az igény rá. 

És a bűnözés? Már körbejártuk, hogy mennyire kapnak munkát. Most teszek 
egy Nobel-díjas megállapítást: enni ők is akarnak. Van még kérdés? 


Azt mondják, a cigányok lopnak. Értem. Meg tudja nevezni valaki azt a konk- 
rét esetet, amikor valamely cigányok legelsőként loptak? Mert egy véleményt 
nem lehet utólag bekövetkezett cselekménnyel megmagyarázni. Ötszáz éve van 
meg Európában az a vélemény, hogy a cigányok lopnak, de ugye ha most beme- 
gyek egy börtönbe és keresek egy cigányt, akit lopásért csuktak le, ezzel nem lesz 
magyarázatom arra, hogy miért lenne tolvaj több millió cigány ötszáz éve, vagy 
igen? 

a jó tudni: valakiről azt állítani, hogy bűncselekményt követett el, pedig nem 

is, az rágalmazás. A legtöbb ország törvényei úgy vannak megcsinálva (szuper- 
macik csinálták, naná), hogy ha kijelented, hogy a cigányok lopnak, aztán jövök 
én, hogy nézd már, én is cigány vagyok és nem lopok, nem perelhetlek be rágal- 
mazásért. Csak akkor lehetne, ha név szerint azt mondtad volna, hogy az Attila 
lop. 


De ettől még erkölcsileg rágalmazás. Hazugság. 


A fiatalok a következő csoport. Ez aránylag új jelenség, huszadik századi. Mert 
a múlt században jutott oda a világ fejlődése, hogy a fiatalok már egészen mást 
tanulnak, másképpen gondolkodnak, mint az öregek. Először az , öregek" azo- 
kat jelentette, akik tényleg öregek voltak, hatvanon felül, a , fiatalok" pedig a hu- 
szonöt körüliek. Ez mondjuk az első világháború után volt. Az 1960-as évektől 
az ,öregek" egyre inkább a szülők voltak, nem a nagyszülők, a , fiatalok" pedig a 
gimnazisták, aztán már az általános iskolások. Mert egyre gyorsul a fejlődés, egy- 
re jobban különbözik az egymást követő nemzedékek látásmódja. 

Övelük szemben nem egészen gyűlölet az, amit az öregek éreznek. De a kiin- 
dulópontja ugyanaz. A megértés hiánya és a megértésre való hajlandóság hiánya; 
a türelmetlenség; és az irigység. A háború után született első nemzedék a hatva- 
nas években ért felnőtt korba, a szüleik viszont még a háború előtt voltak gyere- 
kek, egy egészen más világban. Ez rengeteg nézeteltérést okozott. De hát miért 
hallgatják ezeket a borzalmas zenéket? Miért öltözködnek ilyen lehetetlenül? 
Miért ilyen modortalanok? Miért van a fiúknak hosszú haja? Miért hordanak a 
lányok olyan rövid szoknyát? 

A válaszok sorban: mert ezt a zenét szeretik; mert ezeket a ruhákat szeretik; 
nem modortalanok, csak megváltoztak az illemszabályok; mert a hosszú hajat 
szeretik; mert a rövid szoknya a divat. 

De az öregek ezt nem értették. És ne feledjük az irigységet. Minden csoport- 
gyűlölet hátterében előfordulhat irigység is. Az előző két kategóriánál nem, de 
itt nagyon is. Az öregek irigyelhetik a fiataloktól az erős, egészséges testüket, és 
hogy még előttük az egész élet. 


A fogyatékosoknak gyűlölet nélkül is van elég bajuk, de azért kapnak fűszer- 
ként egy kis gyűlöletet is. Pontosabban: lenézést, amiért még erre meg amarra 
sem képesek; lesajnálást, amiért kis hülyék (ámbár mozgásszervi vagy érzékszervi 
fogyatékosok, nem értelmi, de kit érdekel?); irigységet, amiért munka nélkül 
kapnak , annyi mindent" az államtól; lekezelést, amiért nem képesek maguk in- 
tézni az ügyeiket (akkor is, ha de), és el kell intézni a fejük fölött (akkor is, ha 
nem kell); türelmetlenséget, amiért mindent másképp kell velük (azt is, amit 
nem); ellenszenvet, amiért taszító a megjelenésük; bizalmatlanságot, mert nem 
tudják, hogy mit kezdjenek velük és a helyzettel — és hát amit ennek az egésznek 
az elegyéből a fogyatékos ember érzékel, az már nemigen különbözik a gyűlölet- 
től. 


A lakóhely szerint mások csoportját úgy értem, hogy akiket semmilyen más 
szempont nem különböztet meg, csak az, hogy máshol élnek. Itt a leggyakoribb 
a falusiak (összeszokott kis közösségek) kirekesztése a ,gyüttmöntekkel? szem- 
ben, legyenek azok szállóvendégek vagy frissen odaköltözöttek. Egymás mellett 
fekvő, más-más jellegű lakónegyedek között gyakran van rivalizálás, ellenséges- 
kedés, mert más az életmódjuk. 


Következnek a melegek. Ez megint egy hosszabb témakör. 

Amikor gyerek voltam, a melegek (akkor leginkább úgy mondták: homoko- 
sok) elsősorban nevetségesnek számítottak. Rengeteg filmben szerepel meleg 
vagy ,gyanúsan buzis" figura, akin nevetni kell. Meg például volt Benny Hill, 
egy vicces külsejű, pufók emberke, akinek volt egy évtizedeken át menő show- 
műsora. Valamicskét mi is kaptunk belőle. Egyik visszatérő poénja volt a szok- 
nyamániája, állandóan hemzsegtek körülötte a cicababák, és rendszeresen meg- 
esett, hogy látott valakit szoknyában állni mondjuk egy létrán, csak a szoknya 
volt látható, erre Hill nagy kéjenc képpel bedugta a fejét a szoknya alá, rögtön 
előbukkant megint fintorogva, utálkozva, a kamera fölnézett, és hát egy szok- 
nyás férfi állt a létrán, egy skót dudás vagy egy pap. 

Nem Hill hibája, hogy a melegekből csinált viccet (ha ugyan ez vicces), ez volt 
a korszellem. A melegek nevetségesek voltak. Én is nevettem rajtuk, hiszen így 
neveltek. Micsoda nevetséges dolog, hogy két férfi csókolózik! 

Aztán elkezdtem gondolkodni. Voltaképpen mi az, ami ebben nevetséges? 

Valamikor tizenhét-tizennyolc éves korom körül valaki mondott valamit a té- 
vében. Orvos volt, de ennél többet nem tudok róla. A tarkójára tette a kezét, és 
azt mondta, hogy itt hátul az agyunkban van egy kapcsolóáramkör. A magzati 
fejlődés során ez valamilyennek kialakul. Ha emilyen lesz, akkor az ellenkező 
nemhez fogunk vonzódni. Ha amolyan, akkor a sajátunkhoz. 

Én pedig elkezdtem töprengeni. Nekem van egy öröklött génhibám. Úgy hív- 
ják, hogy osteogenesis imperfecta, rosszul fejlődnek és törékenyek lesznek tőle az 
ember csontjai, én emiatt egész életemben mozgássérült voltam és leszek. Most 


is a tolókocsiban fekszem (ülni tizennégy éves korom óta nem tudok), itt írom 
le, hogy hahóka, hát kértem én ezt? Önként választottam? Nagyon nem. Ha 
megőrültem volna se. Akkor milyen alapon nézem le én, aki valamilyennek szü- 
lettem és ezen nem tudok változtatni, a melegeket, akik valamilyennek születtek 
és ezen nem tudnak változtatni? 

Az egyházak évszázadok óta vad gyűlölettel propagálják, hogy a homoszexuali- 
tás mecsoda szörnyű bűn, és aki ezt választja, az milyen gonosz ember. Igazán? 
Hát ki az a tébolyodott, öngyilkos hajlamú alak, aki önként áll be melegnek, és 
direkt kiteszi magát annak, hogy folyton megalázzák, nevetségessé teszik, vagy 
akár megverik, börtönbe zárják, még meg is ölik. Mert vannak országok, ahol 
ilyen sors fenyegeti a melegeket. Ezt valaki frankón önként választaná? El tudná 
valaki nekem mesélni, hogy miért? 

Ráadásul ott van a társadalmi megbélyegzés mellé még az is, hogy azonos ne- 
művel kell szexelni. Ez a legtöbb heterót (vagyis aki nem meleg) taszítja, undo- 
rítja. Többnyire olyan formában, hogy a férfiakat az, ha férfiak szexelnek, a nő- 
ket meg az, ha nők. Én is így vagyok vele, engem is taszít, ha férfiakat látok sze- 
xelni egymással. De bocsi! Ki mondta, hogy nézni kell őket? Ők ugyanúgy a há- 
lószobájukban csinálják, mint a heterók. 

Ki választaná önként, hogy azonos neművel szexeljen, ha nem érez vágyat rá? 
A börtönbe zárt rabok is kényszer hatására kezdik el. 

Már elhangzott egyszer-kétszer: , Szerinted a melegek bűnösök, amiért nem 
térnek át a heteró szexre? Oké. Ha ez ennyire csak választás kérdése, mutass ne- 
kik példát. Legyél meleg egy évig, szexelj azonos neműekkel. Akkor majd magya- 
rázhatod, hogy ez csak választás kérdése." 

Még senki sem jelentkezett. 


A homofóbokkal - akik a melegeket gyűlölik — az az egyik nagy bajom, hogy 
semmi értelmet nem látok a hőbörgésükben. A romofóbok - akik a cigányokat 
gyűlölik — meg tudják magyarázni, hogy a cigányok lopnak, és bár ez nem igaz, 
az a része tényleg igaz, hogy vannak cigányok, akik lopnak. (Svédek is.) A nácik- 
nak, akikről majd még szó lesz, volt elméletük, hogy a zsidók miért gonoszok. 
Az első betűjétől az utolsóig minden részletében tökéletesen hazug, aljas elmélet, 
de legalább volt. De a melegekkel végül is mi a frász baj van, tessék mondani? 

Összeszedtem párat a fröcsögéseikből. 


-— De erkölcstelen! 

Na és? Mi közöd másnak az erkölcseihez? Kije vagy te őneki, hogy ítéletet 
mondj az ő élete fölött? Egyébként nem erkölcstelen, mert neki megvannak a sa- 
ját erkölcsei, és azokkal megfér, a te erkölcsi előírásaid viszont nem érdeklik. 

- De megtiltotta az Úr szent parancsa! 

Neki nem tiltotta meg. Vagy ha úgy gondolja, hogy igen, akkor ő majd meg- 
beszéli az Úrral, ahogy és amikor jónak látja. Ne foglalkozz te azzal, hogy ő mi- 
lyen viszonyban van az Úrral. Ő se foglalkozik azzal, hogy te mit hiszel. 

— De nevetségesek! 

Akkor miért nem nevetsz? 

— De megrontják a gyerekeket! 

Nem rontják meg. Illetve persze előfordul néha, hogy egy-egy meleg férfi meg- 
ront egy kisfiút vagy meleg nő egy kislányt. Ezeket le kell fülelni és meg kell 
büntetni. Sokkal gyakrabban fordul elő, hogy heteró férfi ront meg kislányt 
vagy heteró nő kisfiút, és őket is meg kell büntetni, de ugye őmiattuk senki sem 
gondol arra, hogy az ellenkező neműek közötti szexet tiltani kellene. 

-— De propagálják! 

Nem, az a kereszténység meg a párt, amelyikre szavaztál (vagy a szüleid szavaz- 
tak). Azokat tényleg propagálják. Tagokat igyekeznek toborozni, hogy azok is 
lépjenek be. De a melegek nem próbálnak új melegeket toborozni, mert ez hü- 
lyeség, aki meleg, az meleg, aki nem, az nem, kész. 

— De felvonulnak! 

Ez volt a probléma akkor is, amikor a nők vonultak fel és szavazati jogot köve- 
teltek. Százhúsz éve. Hamarosan kivívták a szavazati jogot, és már nagyon régen 
nem vonulnak. Nem tetszik a Pride? Ne adj okot rá. Ne gyűlöld, ne rekeszd ki a 
melegeket és transzneműeket, általában senkit. Ha majd mindenki békén hagyja 
őket (egy-két hülye szupermaci nyilván mindig lesz), és a törvények sem fogják 
őket diszkriminálni, nem lesz többet Pride. 

— De provokálnak! 

Miért, provokálható vagy, macikám? Mire? Hogy odaállj a rendőrkordon elé, 
laposra nyomd az orrocskádat a rendőrök sisakján és trágárságokat ordítozz az 
egyéves gyerekeddel a karodon, hadd tanuljon gyűlöletet, és én akkor frankón 
azt gondoljam, hogy a melegekkel van a baj? 

- De megbuzulnak a gyerekek! 

Aha, persze. Amikor ezeket írom, már egypár napja arról megy a veszekedés, 
hogy a ,gyermekvédelem", valójában a homofóbia nevében minden melegekkel 
kapcsolatos könyvet le kell fóliázni a boltban, most még. Később már nyilván 
teljesen be lesznek tiltva. Mert a gyerekek belelapoznak és átváltoznak buzivá. 
Erről a jelenségről majd beszélgessünk akkor, ha valaki már látott ilyet, rendi- 
csek? Addig tegyük szépen az egyszarvú, a Loch Ness-i szörny és a húsvéti nyu- 
szi mellé. 


— De természetellenes! Két buzinak nem is lehet gyereke! 

És? Mi közöd hozzá, hogy van-e neki gyereke? Egyébként de, lehet, bármelyik- 
nek lehet gyereke, és ha nem szupermacik irányítanák a világot, akkor a vér sze- 
rinti szülőnek az azonos nemű párja ugyanúgy a gyerek másik szülőjének számí- 
tana. Vagy örökbe fogadhatnának gyerekeket közösen. De ettől a macik tüzet 
okádnak, mert akkor azok a gyerekek meg lesznek fertőzve melegvírussal. Hogy 
ez hogyan lehetséges, arra nem válaszolt még senki. Elárulok egy titkot. A vilá- 
gon az összes meleg heteró kapcsolatból született. Mégse lett belőlük heteró. 

- De az apa férfi, azanya nő! 

Persze. És ahol két apa van, ott mind a kettő férfi. Ahol meg két anya van, ott 
mind a kettő nő. Mi itt a kérdés? 

-— De meg kell védeni a hagyományos családmodellt! 

Csak pár kérdés. 1. Melyiket? A Biblia, gondolom, csak elég hagyományos, de 
van benne többnejűség, vannak benne háremek rabnőkkel, vannak férfiak, akik 
kötelesek feleségül venni az elhunyt fivérük özvegyét... De eléggé hagyományos 
az a családmodell is, ahol apu lelép és anyu neveli a gyerekeket egyedül. Meg 
ahol apu este hazaér halál részegen, összeveri anyut és a gyerekeket, összetöri a 
berendezést, aztán reggel megint megy a kocsmába. Szóval melyiket kell megvé- 
deni? 2. Mitől kell megvédeni? Mit árt a hagyományos családmodellnek, ha 
másmilyenek is léteznek? Ha Kovácsék Rákospalotán nem hagyományos család- 
modellben élnek, akkor Szabóéknak Nagytétényben már lehetetlen lesz hagyo- 
mányos családmodellben élni? És miért nemzeti ügy, hogy ki milyen családmo- 
dellben él? A kezedet töröm le, szupermaci, ha belepiszkálsz abba, hogy én mi- 
lyen családmodellben élek, pedig nem is vagyok meleg. 3. Hogyan kell megvéde- 
ni? Mert olyan családokról nem tudok, ahol helyreállították a hagyományos csa- 
ládmodellt azáltal, hogy a melegeket valamiben korlátozták. Olyanokról viszont 
tudok, ahol apu vagy anyu meleg, de titkolja, hiszen a világot a macik uralják, és 
ha kiderül, akkor ővele senki nem áll szóba többé, és hazudik, csal, egy boldogta- 
lan házasságban él — és retteg attól, hogy egy nap kiderül a valódi énje, és elveszí- 
ti a házastársát, a gyerekeit, az otthonát, a munkáját, a barátait. Mert maciura- 
lom van. Meg olyan családokról is tudok, ahol teljesen megvolt a hagyományos 
családmodell, apu férfi volt, anyu nő, a fiúgyerek fiú, a lánygyerek lány, és min- 
denki boldog volt — aztán egy nap a gyereket kettesben találták szíve szerelmé- 
vel, aki nem a megfelelő nemű volt, amire apu mennydörgött, anyu sírt, és a 
gyerek elbujdosott kéz a kézben a szerelmével, most hajléktalanok és lopni jár- 
nak, apu és anyu pedig otthon ül keserű gyászban, csak a kistesó fogja a gyerek 
pártját, néha kilop nekik egy kis pénzt, és számolja a napokat, amikor nagykorú 
lesz és otthagyhatja azt az elátkozott házat. A modellt azt megvédték, csak a csa- 
ládot rombolták szét! 


— De most kell fellépni ellenük, mielőtt kötelezővé teszik! 

Mit, macikáim? Eddig még csak a heteró párkapcsolat volt kötelező, és mégis 
léteznek melegek. Az az ötlet honnan van, hogy majd a meleg kapcsolatot teszik 
kötelezővé? Varázsggomba? LSD? Heroin? 

— De betegeeeek! 

Hát hívjál orvost. 


Szóval amit még mindig nem értek, az az, hogy mi a nyünyü bajuk van a mele- 
gekkel. Mert vegyünk egy házaspárt, Annát (nő) és Bélát (férfi). Heterók. Most 
jön a csábító. Nézzük az összes lehetőséget. 

Cili (nő, leszbikus). Neki Anna kéne, de ő heteró, tehát nem történik semmi, 
marad a házaspár együtt. 

Dani (férfi, meleg). Neki Béla kéne, de ő is heteró, most se történik semmi, 
marad a házaspár együtt. 

Emil (férfi, heteró). Neki Anna kéne, aki heteró, tehát ha Emil bejön neki, ak- 
kor borul a házasság. 

Fanni (nő, heteró). Neki Béla kéne, aki szintén heteró, ha tehát Fanni bejön 
neki, megint borul a házasság. 

Melegek nem tudnak egy heteró házasságot megborítani, arra csak heterók ké- 


pesek. Akkor? 


Következik: , mi", vagyis a saját tulajdon népünk. Ez a fajta gyűlölet diktáto- 
roknál és azok alárendeltjeinél uralkodik, a közemberre nem jellemző, de akkor 
is ritka borzalmas. Jelenleg Észak-Korea az egyik ország, ahol a legszörnyűbb ter- 
rort okozza már hetven éve. Az országban maximális a nyomor, de fenn kell tar- 
tani a világ legnagyobb hadseregét (bár ennivaló a katonáknak sem jut), mert 
muszáj gyűlölni a külső ellenségeket és muszáj gyártani belső ellenségeket. Bör- 
tönöket és koncentrációs táborokat kell fenntartani, ahol az őrszemélyzet is nyo- 
morog persze, de annyi erejük azért van, hogy a rabokkal kegyetlenkedjenek. Hi- 
szen gyűlölik a rabokat, akik miatt nekik ott kell szolgálniuk, a fagyos hegyvidé- 
ken, az isten háta mögött. Meg sem fordul a fejükben, hogy ennek nem a rabok 
az oka, hanem az istenként imádott fővezér, aki odaküldte őket. 

Ez a fővezér jelenleg Kim Dzsongun, a harmadik észak-koreai uralkodó. Gyű- 
löli az ,ellenséget": a dél-koreaiakat, akik köszönik, jól vannak, ha egyáltalán ér- 
dekli őket az ország nyomorban és terrorban élő másik fele, akkor csak sajnálatot 
éreznek, és az amerikaiakat, akiket egyáltalán nem érdekel az a pici ország a világ 
másik csücskében - de elsősorban a saját népét gyűlöli, őket sanyargatja minden 
lehetséges módon. Alárendeltjei pedig osztoznak ebben a gyűlöletben. 

De nem ő az egyetlen. Minden diktátor gyűlöli a saját népét, és akik diktátort 
szolgálnak, azok is. 


Migránsok. Ez a szó új a magyarban. 2015-ig csak emigránsok voltak, akik el- 
vándorolnak, emigrálnak valahonnan, meg volt immigráció, vagyis bevándor- 
lás. Így, előképző nélkül a , migránsokat" akkor találta ki valami nyelvújító zseni. 
Arra az esetre, ha ez a könyv csak évtizedek múlva kerülne a kezedbe, elmon- 
dom, hogy Szíriában borzalmas polgárháború dúlt, aminek folytán emberek tö- 
megei hagyták el otthonukat és az országot. Egy részük Dél-Európán át elérte a 
szerb-magyar határt, amire a magyar kormány hisztériakampánnyal reagált. 
Hogy jönnek a migránsok és elveszik a munkát a magyarok elől, viszont nem 
akarnak dolgozni, megerőszakolják a nőket és rabolni fognak, meg még ki tudja, 
mit. És az ország közepén, a határtól kétszáz kilométerre levő falvakban i öreg né- 
nikék aggodalmasan kémleltek körbe, hogy mikor jönnek a migránsok. Ámbár 
nem nagyon volt fogalmuk, hogy mik azok. 

A dologban persze szerepe van a bőrszín miatti gyűlöletnek is, hiszen az ara- 
bok bőre valamivel barnább a magyar átlagnál (vagy legalábbis ezt gondolják ró- 
luk), és az irigységnek, , ellopják a munkánkat". Ez mindig visszatér szupermaci- 
éknál. Ha egy másik szupermaci kapja azt az állást, amit ő szeretett volna, az 
pech. Ilyenek a munkaerő-piaci viszonyok. De ha valamelyik gyűlölt csoport 
tagja, akkor bömböl. Mert hogy képzelik, hogy az ő helyére tolakodik? Hogy 
képzeli a munkaadó? Hogy merészelnek ilyet? Hogyhogy nincsenek igazságos 
törvények, amik ezt megtiltanák, és a jó munkahelyeket fenntartanák a szuper- 
macik csoportjának? 

Ezekre a csoportokra ilyenkor ihelleni szoktak valami elnevezést, mert a ,, mi, 
akik erőszakosan követeljük" nem hangzik elég megnyerően. Általában az or- 
szágban vezető szerepet játszó nemzetiség neve: magyarok, amerikaiak, franciák. 
Aztán ugye meg kell határozni, hogy kik számítanak annak, ez egyre nehezebb, 
ahogy a túlságosan rasszistaszagú elnevezések kimennek a divatból. 

Szerencsére a migránsokat nagyon könnyű kiszorítani a munkaerőpiacról, hi- 
szen nem állampolgárai az országnak, nem kaphatnak munkát. Sajnos azonban 
ez egyszersmind értelmetlenné teszi az egész hisztit. 

A macik zavarba tudnak jönni, amikor emlékeztetik őket, hogy számos alka- 
lommal, például 1956-ban magyarok tömegei váltak migránssá. Az elnyomó 
Rákosi-rendszer ellen indított forradalom leverése után elmenekültek Magyar- 
országról, külföldre mentek, vagyis — migránsok lettek. Akkoriban emigránsnak 
mondták, de azon az e betűn nem veszünk össze. De ha ezt egy macinak mon- 
dod, elképed, mert számára a migráns az egy barna bőrű, szakállas arab. (A szu- 
permacik mindig felnőtt férfiakat képzelnek el, amikor a gyűlölt népcsoportok- 
ról beszélnek. Őket valamiért könnyebb gyűlölni, mint a nőket és pláne a gyere- 
keket. De azért sok macinak az is sikerül.) 

A nemzeti kisebbségek elleni gyűlölet (amibe persze a cigányok és a zsidók is 
beletartoznak) úgyszintén nagyon sokféle formát ölthet, az erőszakmentes meg- 
nyilvánulásoktól a gyilkosságig, sőt tömeggyilkosságig, mint 1994-ben Ruandá- 
ban. Érdekes formái az olyasfélék, mint azok a táblák, amik a 19. században vol- 
tak ismeretesek bizonyos iskolákban. Többféle felirat volt használatban, és azt 
fejezték ki, hogy tilos walesiül beszélni. Volt olyan is, amit azoknak a gyerekek- 
nek akasztottak a nyakába, akik a walesiül beszélés bűnébe estek. No, mit gon- 
dolsz, hol voltak ezek az iskolák? Hát bizony hogy Walesben. Naná, majd Kirgí- 
ziában... 


A legősibb gyűlöletforma kétes dicsőségére alighanem a nők hátrányos meg- 
különböztetése tarthat számot. Ez minden bizonnyal már az őskorban megkez- 
dődött, előbb, mint a rivális horda tagjai elleni gyűlölet. Még félig majmok vol- 
tunk, vagy tán egészen azok. 

Sok emlősfajnál létezik a nőstények hátrányos megkülönböztetése. Csak a hí- 
mek után ehetnek például, amikor azok már elfogyasztották a zsákmány értéke- 
sebb részét. De csak egyetlen emlős talált ki a nőstények gyötrésére igazán válto- 
Zatos és szerteágazó módszereket: az ember. 

A világtörténelem legtöbb társadalmában a kislányoknak már kora gyerekko- 
ruktól azt tanítják, hogy ők nem érnek annyit, mint a fiúk. Általában nem így 
direktben. De őket már óvodáskortól befogják házimunkára, a fiúk viszont 
játszhatnak. Egyre több és több kötelességük, feladatuk van, a fiúknak meg egy- 
re több joguk. A lányokkal sokkal szigorúbbak, sokkal több büntetést kapnak. 
De a felvilágosultabb társadalmakban is vannak bajok. Még mindig gyakori, 
hogy ugyanazért a munkáért egy nő alacsonyabb fizetést kap, illetve hogy nehe- 
zebben talál munkát, mert majd gyereket fog szülni és nevelni, folyton otthon 
kell maradnia, hogy a beteg gyereket ápolja. Az, hogy ugyanezért a gyerek apja is 
otthon maradhatna, sem a munkaadókban nem szokott felmerülni — sem az 
apákban. Még mindig általános, hogy a férj hazaér a munkából és leül tévét néz- 
ni, a feleség pedig elébe teszi a meleg vacsorát, kitakarít, elvégez minden házi- 
munkát, neveli és gondozza a gyerekeket, míg a férj focit néz vagy újságot olvas. 
Merthogy ő mennyire elfáradt a kemény munkában, ugye. De a feleség is dolgo- 
zott ám! Számos családban a nő az, aki tömegközlekedéssel zötyög a munkahe- 
lyére és vissza, a férfi pedig autón furikázik, mert a családnak csak egy kocsija 
van, és azt ő használja — ámbár a nőnek is van jogosítványa. 

Ez utóbbi körülmény persze nem mindenütt fordulhat elő, például Szaúd-A - 
rábiában a nők nem vezethetnek autót. Őférfiségeik megtiltották. 


Az úgynevezett hagyományos társadalom és hagyományos családmodell vi- 
déktől és korszaktól függően nagyon sokféle, de a nők hátrányos helyzetét min- 
dig tartalmazza. Az ókor egyik nagy vívmánya volt az olyan szervezetek létreho- 
zása, amelyek intézményesített előírások és tilalmak rendszerét kényszerítették 


az emberekre annak érdekében, hogy az uralkodóknak tetsző társadalmi beren- 
dezkedés jöjjön létre és maradjon is úgy: a vallások. Ezek számtalan formában 
propagálták a férfiak kivételezett és a nők hátrányos helyzetét. A hagyományos 
társadalmak egy részében a lányok számára minden oktatás tilos volt (az iszlám 
fundamentalisták ma is gyilkolnak, ha iskolába járó lányokat látnak), a nők he- 
lye a konyha és a gyerekszoba. Meg őférfisége ágya. 

A nők számára rengeteg öltözködési előírás is van a hagyományos társadal- 
makban, amik a férfiakra nem érvényesek. Nem csupán az iszlámban szokásos 
viseletekre gondolok (amit udvariasan , fátyolnak" szokás hívni, de szerintem fő- 
leg az afgán és az iráni változat sokkal inkább sátornak néz ki, és nini, a magyar 
sátor ugyanaz a szó, mint a perzsa csador, tőlük vettük át), hanem például a ma- 
gyar népviseletre is. Mert hogy néz ki? A nőknek bonyolult fejdísz (lányoknak 
párta, asszonyoknak főkötő), pruszlik, rengeteg alsószoknya, gazdagon hímzett 
legfelső szoknya, harisnya, hozzáillő cipő vagy csizma. A fiúk és férfiak nagyjá- 
ból ugyanúgy öltöztek népviseletbe is, mint modern öltönybe, csak némileg dí- 
szesebb volt, más volt a szabása. Ing, zakó, nadrág. A női viselet nemcsak sokkal 
kényelmetlenebb és sokkal tovább tart felöltözni és levetkőzni (egyáltalán hogy 
jártak vécére?), de sokkal munkaigényesebb az elkészítése is. Hiszen ezt a lányok 
maguk varrták, hímezték. 

A nőknek sokkal több viselkedési előírást kellett betartaniuk, mint a férfiak- 
nak - talán ennek ellentételezéseként foghatjuk föl azt a sok illemszabályt, amik 
mind a nők előnyben részesítéséről szólnak, a férfi előreengedi a nőt az ajtóban, 
feláll, amikor a nő is áll, leveszi a kalapját a nő üdvözlésekor, és így tovább. A 
harmincas-negyvenes évek filmjeiben még jól látjuk ezeket a ma már régimódi 
illemszabályokat. De olyan illemszabály nem volt, hogy fontos pénzügyi dönté- 
seket nő is meghozhat, fontos tisztségeket nő is betölthet, ellenkezőleg, ebéd 
után a férfiak átvonultak a férfiszobába, ahol konyak és szivar mellett megbe- 
szélték a fontos üzleti vagy politikai döntéseket, a nők nélkül. A nőknek maradt 
az ,igen, drágám" meg az , azt tetted, amit tenned kellett, dcágám". A férfiszobá- 
ból egyébként nem voltak teljesen kitiltva a nők: a takarítást ott is a cselédlány 
végezte. 


Az öregekkel szembeni ellenszenv a fiatalokkal szembeni tükörképe. A fiatalok 
is tudnak irigyek lenni az öregekre: mert ők már elértek egy csomó mindent, va- 
gyont, rangot, megbecsülést, hírnevet szereztek. Mármint egyes öregek persze. 
Sok fiatalnak valamely módon függ az élete egyes öregek döntéseitől, legyenek 
azok a szülei vagy egy befolyásos rokon, mecénás, aki azonban nem érti a fiata- 
lok problémáit, begyöpösödött vénség. 


A politikai ellenfelek iránt normális országokban nem szoktak gyűlöletet érez- 
ni. Nem normális országokban meg de. 

Ha legalább az egyik politikai párt úgy érzi, hogy értelmes vitában nem tudna 
győzni, netán nincsenek érvei hozzá, akkor hozzálát, hogy démonizálja ellenfe- 
lét, gonosznak fesse le, olyan bűnöket tulajdonítson neki, amiket 

a) nem követett el, 

b) de, csak azok nem bűnök, csak a gonoszság lefestéséhez szükséges annak be- 
állítani őket, 

c) elkövette és bűnök is, csak ő maga se különb. 

A másik fél egykettőre hasonlókkal fog visszavágni, és az ország politikai élete 
jó esetben marakodássá fajul. Rosszabb esetben akár polgárháborúvá. A vesze- 
kedés nem sokáig marad meg a politikusok magánügyének, a polgárok szemé- 
lyes küldetésüknek érzik, hogy az általuk favorizált politikusokat és az azok által 
,képviselt értékeket" megvédjék, és síkra szállnak a riválisok ellen, akik ezt veszé- 
lyeztetik. Idézőjelbe tettem az értékek képviseletét, mert a politikusok általában, 
az ilyen politikusok pedig különösen nem alkalmasak semmiféle értékek képvi- 
seletére, egyvalamit képviselnek, a saját karrierjüket. 


A szegényeket nem is kell különösebben gyűlölni, van azoknak is bajuk éppen 
elegendő. De azért minimum némi utálatot kapni szoktak. Mert piszkosak és 
szegényes a megjelenésük. Pláne a hajléktalanoknak, akik nem vettem fel külön 
kategóriaként, a szegények egyik csoportjaként kezelem őket. Sokan közülük ci- 
gányok vagy annak hiszik őket, és ebben a minőségükben is kapnak gyűlöletet. 

A gazdag emberekben néha van egy bizonyos sértődöttség. Akár azért, mert 
,kérem, méltóságos úr, ha meg nem sértem, egy kis kérésem volna alázattal a 
méltóságos úrhoz?" — hogy merészelik őt zavarni? 


A világon szinte mindenhol van bizonyos gyűlölet a szomszéd népekkel szem- 
ben. Ezeket a kicsit távolabb élők már nem értik. Magyarok és románok, szerbek 
és bosnyákok, macedónok és albánok, görögök és törökök -— egyes időszakokban 
rendszeresen szerepelnek a híradásokban. Ez a gyűlölködés maradhat azon a 
szinten, hogy egyes erdélyi magyaroknak derogál megtanulni románul, vagy el- 
érheti a népirtás szintjét, mint a délszláv háborúban. 

Ha valaki szóvá teszi ezt a fajta gyűlölködést, a gyűlölködőktől komplett törté- 
nelemkönyvet kap válaszul, a szomszéd nép bűnlajstromát. A saját nép bűn- 
lajstroma nem hangzik el, de azért az is megvan, csak meg kell kérdezni a szom- 
szédokat. 


A transzneműek problémáját eleve nem értik. A melegekkel is baj, ha férfi lé- 
tükre nőies a megjelenésük, a viselkedésük, de legalább férfiak, ha , nem is egé- 
szen". A transzneműség teljesen megzavarja az embereket. Az első dolog, amit 
egy újszülöttről tudni akarunk, ugyebár a neme. Mindent dominál a gondolko- 
dásunkban a nem. Ha valakit már besoroltunk az egyik nembe, akkor ne akar- 
jon a másikba tartozni, mert teljesen összezavarodunk. 

Azt hiszem, a szupermacikkal az a baj, hogy az adatbázisban, amiket egy-egy 
emberről tárol az agyuk, egyetlen bit szolgál arra, hogy az illető nemét jelölje. Ha 
az nulla: nő, ha egy: férfi. Csak hát nem mindenki olyan nemű, amilyennek a 
környezete születésekor elkönyvelte. Ez van. Tessék több bitet használni. 

És ha ez nem elég, akkor tessék iránymutatónak egy apa szavai, aki megtudta, 
hogy a lánya fiú: , Én ezt nem értem. De kell ezt nekem értenem? Nem kell. El 
kell fogadnom." Elhangzottak a Tobi színei című filmben. 

Nem szabad kihagynom a gyerekek átoperálásának kiterjedt problémakörét. 
Egyes macik fejében talán már a Pride is úgy jelenik meg, hogy az esemény alkal- 
mával a nagykörút közepén baljós külsejű sebészek kisfiúk fütyiit vagdossák 
puncivá és megfordítva, amúgy rituálisan. (Ámbár késsel nyúlni gyerekek nemi 
szervéhez történetesen egyes , hagyományos családmodellekben? szokásos!) 

Igen, egy ilyen könyvben részletesen tárgyalnunk kell a védtelen, döntésképes- 
ségüknek még birtokában nem levő kisgyerekek erőszakos átoperálását ellenkező 
neművé; annak indokait és motivációit, testi és lelki hatásait a fejlődő szervezet- 
re. 

Meg is teszem, amint ez elő fog fordulni a szupermacik képzeletvilágán kívül 
is. 


A vallás szerinti gyűlölet a legszörnyűbb gyűlölet. Ha visszamehetnénk az idő- 
ben és megakadályozhatnánk a vallások kialakulását, azért az egy dologért meg- 
érné, hogy nem mészárolnának le embertömegeket, amiért más a vallásuk. A 
délszláv háború se volt más, itt a szomszédunkban ezrével gyilkoltak meg gyere- 
keket azért, mert egy másik vallásra tanították őket a szüleik. 

De nem csupán a más vallásúak lemészárlása tartozik ide. Azokat is bőven tud- 
ják sanyargatni, meg is ölik néha, akik a saját vallásukba tartoznak. Amikor vala- 
ki vaskegyetlenül beleveri alattvalóiba a szent követelményeket, az vallás szerinti 
gyűlölet. Iszlám sújtotta területeken mindmáig előfordulnak , becsületgyilkossá- 
gok": ha egy nő megcsalja a férjét, leszbikus kapcsolatot tart fenn vagy akár épp 
nem előírásosan öltözik, a család , becsületből? meggyilkolja. Hogy a becsület és 
a gyilkosság hogyan tartozhat egy kalap alá, azt nekem még nem sikerült felfog- 
ni, ahogy azt sem, hogy mitől család az, ahol a családtagokat gyűlölet köti össze 
szeretet helyett, de lépjünk is tovább. 

A vallás szerinti gyűlölet legenyhébb formája az indoktrináció. Ez a szép hos- 
szú szó a doktrinából ered, ami tanítást jelent, de találóbbnak érezném az ido- 
míitást. Arról van szó, hogy a gyerekeket ugyebár megismertetjük a világgal, a 


szülőknek és más felnőtteknek is ez a dolga. Azzal is, hogy mit tartunk helyesnek 
a világ működésével, az emberek és népek egymás közötti kapcsolataival össze - 
függő kérdésekben. Tehát ha valaki történetesen buddhista, akkor mesél a gyer- 
mekeinek Sziddhártha hercegről, aki csodálatos körülmények között született 
Lumbiniben, és a többi, és a többi. Ezzel nem is lenne baj, szerintem mindegyik 
nagyobb vallás alapításának történetét meg kell ismertetni a gyerekekkel, hozzá- 
tartozik az alapműveltséghez. Baj akkor van, ha a szülő vagy más felnőtt egy Té- 
vedhetetlen Igazság képviseletében toronylik a gyerek fölé és onnan rikoltja: De 
kételkedni ne merj!!! Az így nevelt gyerekek rettegő alattvalók lesznek, akik nem 
mernek kérdezni, nem merik az engedetlenség legkisebb jelét tanúsítani, mert 
már megpróbálták és a haragvó atya bősz büntetése szörnyű volt. 

Az ilyen gyerekek közül sokan egész életükben megmaradnak a papok rabszol- 
gájának, hiszen ha ki is kerülnek a szülői házból, illetve a szülők elhaláloznak, 
pap akkor is mindig lesz. Mások viszont fellázadnak, megszöknek hazulról, és 
egész életükben azzal küzdenek, hogy ahova tartoztak, oda már nem tudnak és 
nem akarnak tartozni, máshová meg nem sikerül nekik tartozni. Mindkét cso- 
portot boldogtalanságra ítélte a bősz atya. A harmadik csoport azok, akik igenis 
megtalálják azt a közösséget, ahová tartozni tudnak, csak persze ez a közösség a 
legkevésbé sem felel meg a bősz atya elvárásainak. Ezek a gyerekek megtalálják a 
boldogságot. Remélhetőleg még a szüleik életében, akik otthon sírhatnak és át- 
kozódhatnak, meg kérlelhetik Istent, hogy szabadítsa meg a gyereküket a sza- 
badságból és hozza vissza rabszolgának. Nem fogja, és ezek a szülők meg is ér- 
demlik, hogy ezzel töltsék hátralevő éveiket. 

A vallások közé sorolhatók azok az eredetileg politikai nézetek, amik már vallá- 
sos formát öltenek: a hívek arcán az üdvözült rajongás, amikor a Vezért meglát- 
ják, a mindenhol jelenlevő szent jelképek és az irántuk tanúsított áhítatos alázat 
útbaigazít. A legismertebbek ezek közül a marxizmus-leninizmus (és leágazásai: 
sztálinizmus, rákosizmus, castroizmus, maoizmus stb.) és a hitlerizmus (leágazá- 
saival: mussolinizmus, szálasizmus stb.). Sok ilyen eszme mindkét , oldalhoz" 
besorolható, például a magát kommunistának nevező, de nagyon nacionalista 
kimizmus és hoxhaizmus. De itt nem ez számít, hanem hogy milyen gyűlöletnek 
teszi ki magát, aki egy ilyen totalitárius eszme uralma alatt kételkedni merészel. 


És hát akkor a zsidók. Az ábécérendet választottam ehhez a felsoroláshoz, 
hogy senkivel se kivételezzek, és mivel magyarul írok, velük végződik a sor. 

Mi a zsidókkal szembeni gyűlölet, ismertebb nevén antiszemitizmus? 

Először migránsgyűlölet volt, majd vallási alapú gyűlölet lett belőle, ugyanak- 
kor nemzetiségi gyűlölet is. És végül faji gyűlölet, amit itt fönt bőrszín szerinti- 
nek neveztem, pontosan azért, hogy elmondhassam: a bőrszín szerinti gyűlölet- 
nek semmi köze a gyűlölt egyén valóságos bőrének valóságos színéhez. 

Mert volt az úgy egykor, hogy kis híján kétezer éve a Római Birodalom meg- 
hódította Palesztínát, amit Szentföldnek és Izraelnek is hívtak. Akkoriban ott 


egy királyság volt, amiben zsidók éltek. Egy darabig tűrték a gyarmati uralmat, 
aztán föllázadtak. Nekünk magyaroknak ez ismerős, volt egy Rákóczi-szabad- 
ságharc, volt egy 1848, volt egy 1956. A rómaiak leverték a zsidók szabadsághar- 
cát — ez is ismerős. De ezután olyasmit tettek, amit a Habsburgok és a sztálinis- 
ták nem: szétkergették a zsidókat a világba. Nem engedték, hogy hazatérjenek az 
imádott fővárosukba, Jeruzsálembe. 

A zsidók tehát először migránsok lettek, és akkoriban még nagyobb ellenséges - 
ség fogadta őket, mint a mai migránsokat, hiszen az az ókor volt, vad idők, ami- 
kor akármelyik falubeli nyugodtan legyilkolhatta a falujában bebocsáttatásért 
könyörgő jöttmenteket, a szomszédok helyeselték, hiszen azok idegenek. De 
azért valamennyi zsidónak sikerült letelepedni a Római Birodalom egyes része- 
in, és szembetalálták magukat a nemzetiségi alapú gyűlölettel — mindenhol volt 
valamilyen helyi nép és voltak a felsőbbrendű rómaiak, de ők egyikhez se tartoz- 
tak, idegenek voltak még az unokáik is -, valamint a vallási alapú gyűlölettel, 
ami akkoriban még fontosabb volt. Volt egy vagy több helyi vallás és volt az ál- 
lamvallás, amiben Jupiter volt a főisten és volt egy sereg további isten. De a zsi- 
dók megmaradtak a saját hitük mellett. Ekkor már létezett a kereszténység, ille- 
gálisan, üldözték, éppen úgy, mint a zsidó vallást, amiből kialakult. Aztán eltelt 
pár évszázad, a kereszténység megerősödött, a birodalom államvallása lett belőle, 
és nyomban hozzálátott a zsidóüldözéshez, amit addig a római vallás csinált — de 
persze a római vallást is üldözte. 


Nézzük meg néhány nép történetét itt Magyarországon; más országot is vá- 
laszthattam volna, ez volt az egyszerűbb. Elsőként a zsidók jöttek, még az ókor- 
ban, amikor Pannóniának hívták és római tartomány volt. A középkor folya- 
mán jöttek a magyarok, később két török nép, a kunok és a jászok, valamint a ci- 
gányok. Úgy esett, hogy a magyarok lettek az államalkotó nép, de most nem ez a 
fontos, az a fontos, hogy a többi négy kisebbség volt. 

A kunok és a jászok fokozatosan lemondtak eredeti vallásukról, anyanyelvük- 
ről, szokásaikról, beolvadtak a többségbe, eltűntek önálló népként. Ma két táj- 
egység, a Kunság és a Jászság őrzi emléküket, meg az onnan eredő ő földrajzi és 
családnevek. De senki se tudja, hogy mennyi kun vagy jász volt az ősei között. 

A cigányok többé-kevésbé szintén beolvadtak. Ők is feladták eredeti vallásu- 
kat, ami nyilván egy indiai vallás volt, többé-kevésbé az ősi nyelvüket is, sokan 
közülük már nem is ismerik, de akik igen, azok is elsősorban az államnyelvet 
használják, Magyarországon a magyart. Szokásaik egy részét még őrzik, de nem 
mindenki. Voltaképpen ami megmaradt abból, ami külön néppé tette őket, az 
leginkább azért maradt meg, mert a többségi nép nem engedte őket beolvadni. 

Hanem a zsidók makacsul őrizték különállásukat! Legnagyobb részük egészen 
a huszadik századig az ősi vallást követte, az ősi szokásokat, az ősi öltözködést, 
étkezést, mindent. Aki kilépett ebből, nem tartozott közéjük többé, meggyá- 
szolták, mintha meghalt volna, és nem álltak vele szóba többet. Őközéjük beke- 


rülni szintén nem volt zökkenőmentes, ők sem fogadták túl nyitottan az érke- 
zőt, a többségi társadalom pedig pláne nem tolerálta, hogy valaki beálljon zsidó - 


nak. 


Mindebből az lett, hogy a középkor folyamán egyre mélyült a szakadék zsidók 
és keresztények között. Gyakran voltak vérengzések, pogromok, amikor a ke- 
resztények összefogdostak és meggyilkoltak zsidókat. Időnként keresztes hábo- 
rúkat indítottak azzal a magasztos céllal, hogy elfoglalják Jeruzsálemet és legyil- 
kolják az ott élő békés muszlimokat, de akadtak csapatok, akik eljutottak ahhoz 
a talpraesett fölfedezéshez, hogy a gyilkoláshoz nem kell több ezer kilométert lo- 
vagolni, helyben is meg lehet csinálni. Vannak zsidók. Az ötlet igazi nyertesei 
nem a jeruzsálemi muszlimok voltak, akiket így másik csapatok mészároltak le, 
hanem azok a lovak, akiknek nem kellett végigbaktatni fél Európán. 


Közel kétezer év nem volt elegendő, hogy a keresztények fölfedezzék saját val- 
lásuk tanításai között azt az elég sok parancsolatot, amik tiltják a gyűlöletet. 
Mármint persze mindig is voltak ilyenek, de a gyűlölködők hangosabbak voltak, 
a nem gyűlölködők pedig többnyire nem mertek velük szembeszállni. A 19. szá- 
zadban leleményes gyűlöletszakemberek feltalálták a zsidók faji gyűlöletét, ami- 
hez már kereszténynek se kellett lenni. 

Magyarul különbség van faj és fajta között. A kutya egy faj, az uszkár azon 
belül egy fajta. Az azonos fajba tartozó egyedek tudnak szaporodni egymással, a 
különböző fajúak nem. Az azonos fajba, de különböző fajtába tartozó egyedek 
kicsinyei keverékek lesznek. Például az uszkár és a golden retriever kölyke még 
mindig kutya, de egy keverék, amit újabban goldendoodle néven ismernek. 

Am a gyűlölet nem ismer tudományt. Ha a gyűlölet úgy kívánja, még az esőről 
is kijelenti, hogy fölfelé esik. 

Korábban a különböző bőrszínű emberekről, most a zsidókról , fedezték föl", 
hogy ők egy külön faj. Az új antiszemitizmusnak nem számított, hogy az egyén- 
nek mi a vallása, csak az, hogy zsidó származású volt. 

S ez az eszme vezetett, kisebb-nagyobb vérengzések sorozata után, a második 
világháborúhoz, a történelem legnagyobb pusztításához, amiben nyolcvanmil- 
lió embert öltek meg. A nácik feltalálták a kifejezetten gyilkolásra létesített ha- 
talmas halálgyárakat, amikben csak a zsidók közül hatmilliót gyilkoltak le. 

Hogy miért? Még senki sem értette meg. 


Két fontos probléma van a gyűlölet forrásánál. Először is a sztereotípiák és az 
előítéletek. A kettő összefügg, de különbözik is. 

A sztereotípia görögül erős benyomást jelent, és pontosan erről van szó. Vala- 
ki (egy átlagos ember, lényegtelen, hogy szupermaci-e) párszor lát a tévében egy- 
egy nagyon okos kínait, akik erős benyomást tesznek rá, és egy idő után levonja 
a következtetést, hogy a kínaiak nagyon okosak. Ez tévhit, mert nem mindegyik 


okos, és ha később módja nyílik látni buta kínait, akkor képes lesz felülvizsgálni 
a tévhitet: jé, a kínaiak nem mind okosak? Akkor én tévedtem. Egy ideig még 
reflexként jelen lehet a fejében a korábbi elképzelés, mert sokáig élt ebben a hit- 
ben és megszokta, de amikor azon kapja magát, hogy egy újonnan megismert kí- 
naival kapcsolatban automatikusan úgy reagál, hogy az biztosan nagyon okos, 
akkor helyesbít, ja persze, én csak ezt hittem. 

A sztereotípia lehet jóindulatú vagy rosszindulatú, és nagyon gyakran egyik se. 
Például az antiszemita szupermaci rajzolók előszeretettel ábrázolták a zsidókat 
kövér, szakállas férfiaknak, akiknek nagy, többnyire lefelé görbülő orra van. Ezt 
gonosz célból csinálták, a zsidók ellen akarták uszítani azokat, akik látják a rajzai- 
kat. De az a tévhit, hogy minden zsidó férfi szakállas, minden zsidó férfi kövér és 
minden zsidó férfinak nagy, görbe orra van, önmagában nem rossz- és nem is jó - 
indulatú. Semmilyen. Fölhasználták uszításra, és ez már rossz, persze. 

Néhány közismert sztereotípia — döntsd el magad, hogy melyik rossz, melyik 
jó és melyik semleges. A feketék nagyon jól futnak. A nők rossz autóvezetők. A 
japánok és a kínaiak alacsonyak. A feketék viszont magasak. A vörös hajúak ál- 
nok természetűek. A férfiak gorombák. A nők érzékenyek. A cigányok nem sze- 
retnek dolgozni. A kutyák hűségesek. 


Előítélet akkor jön létre, amikor a sztereotípiából levonunk egy következtetést, 
és annak alapján ítélkezünk. Vegyük azt, hogy a cigányok nem szeretnek dolgoz- 
ni. Természetesen tényleg vannak, akik nem. Ha nem így lenne, a sztereotípia 
nyilván sose jött volna létre. Attól nem lesz valaki szupermaci, hogy osztozik eb- 
ben a sztereotípiában. A maciság akkor keletkezik, amikor: 

- Jó napot kívánok, naccságos főnök úr, seretnék jelentkezsni dolgozsni. 

— Jó napot. Szeret maga dolgozni? 

- Hát musáj a megélhetéshezs, naccságos úr. 

— És ha fölveszem, dolgozni fog? 

— Hogyne, kérem sépen. 

- Hm-hm. Nézze, én nem vagyok rasszista, de szerintem maga cigány és nem 
fog dolgozni. 

(Az is sztereotípia, hogy a cigányok nem tudják helyesen kiejteni a magyar sza- 
vakat.) Ez a főnök nyilvánvalóan rasszista, amit két dologból lehet tudni: 1. az- 
zal kezdte a mondatot, hogy ,én nem vagyok rasszista, de", 2. ez az ember vilá- 
gosan megmondta, hogy dolgozni fog, de nem hisz neki, és ezt csak azzal tudja 
indokolni, hogy cigány. 

Ez egy előítélet. Előbb mondott ítéletet, mint ahogy megtudott volna bármit 
erről az emberről. Ez rossz, mert az ember nem kapott állást, ő pedig munka- 
erőt. 

A sztereotípiákat érvek segítségével ki lehet nevelni egy emberből. Ha azt hiszi, 
hogy minden zsidónak nagy az orra, akkor mutatni lehet neki néhány garantál- 
tan zsidót, akinek nincsen nagy orra, és rá fog jönni, hogy jé, tévedtem. Nincs rá 


oka, hogy továbbra is ragaszkodjon a tévedéséhez, mert a sztereotípiához nem 
fűzi az embert érzelmi kötelék. 

Az előítéletekkel nehezebb a helyzet. Az érvek ritkán segítenek. Ha az az elő- 
ítélete, hogy a cigányok nem dolgoznak, viszont lopnak, akkor hiába ismertetjük 
össze száz cigánnyal, akik dolgoznak és nem lopnak. Lehet, hogy egyszerűen el se 
hiszi, biztosan hazudunk. De még inkább azt fogja felelni: klassz, hogy van száz, 
aki rendes ember, egész biztos össze tudunk szedni még százat, de ő nem is gon- 
dolta, hogy kivétel nélkül minden cigány lusta tolvaj. A nagy többség az! Erre 
pedig nem tudunk mit mondani. Nem azért, mert igaza van, hanem mert nincs 
mód cáfolni a hiedelmét. Nem mutathatjuk be a világon élő cigányok háromne- 
gyed részének. 

Az előítéletekhez az embert általában érzelmi kötelék fűzi. A különféle előíté- 
letek segítenek neki kialakítani a képét a világról. Ha valakiben olyan kép él a vi- 
lágról, hogy a dánok dacosak, a franciák furfangosak, a hollandok hanyagok, a 
japánok jóképűek, a kanadaiak kancsalok, a lengyelek lusták, a portugálok pök- 
hendiek és az uruguayiak undokok, aztán mutatunk neki ellenpéldákat, akkor 
az nem lesz olyan egyszerű, hogy csak elveti a tévhiteket és kész. Másik világkép - 
re kellene szert tennie helyette. Honnan szedje? 


Sosem szabad elfelejteni, hogy mi emberek egy evolúciós folyamat alkotásai 
vagyunk. Valamilyenné kifejlődtünk. Ahogy a ragadozó állatok nagyon élénk fi- 
gyelemmel reagálnak minden mozgásra (vannak, amelyek elsősorban a mozgást 
látják meg), mi emberek az arcokra vagyunk nagyon erősen beprogramozva. Két 
pont és egy vonalka vagy folt már meg tud határozni számunkra egy arcot, érzel- 
mi töltettel. Ha egy emberi arcot látunk, automatikusan következtetések sokasá- 
ga merül föl bennünk. Gyakorolhatod a könyvben látható arcokkal. Mindegyik 
,szereplőnk" korát, nemét, származását megtippelheted. Akár várost is választ- 
hatsz nekik a térképről, nevet adhatsz nekik, kigondolhatod a foglalkozásukat. 


Nem csak játéknak jó, tanulságos is. 


Szokott lenni egy Legfőbb Bölcs Vezér, Zseniális Tanítónk, Népének Nevelő- 
je, Államalapítónk, Tévedhetetlen Igazságunk Megtestesítője. Én ezekben ere- 
dendően nem bízom, félek tőlük. A világon a legszörnyűbb gonoszságok olyan 
emberek nevéhez fűződnek, mint például Hitler, Sztálin, Jézus és Mohamed. 

Tessék? Hogy Jézus nem volt gonosz? Persze hogy nem. Sőt Mohamed sem. 
A szeretetről és a békéről beszéltek. De a követőik bizony gyilkoltak tömegével, 
éspedig az ő nevükben. Az Egri csillagokban is olvasható, hogy kardot rántanak, 
az egyik csapat azt ordítja: , Jézus!", a másik azt: , Allah, Mohamed", és igyekez- 
nek legyilkolni egymást. Történetesen ebben az összecsapásban Jézus vétlen, hi- 
szen a magyarok voltak azok, akiket megtámadtak, ők csak védekeztek. A keresz- 
tes hadjáratokban meg Mohamed volt vétlen, akkor a muszlimokat támadták 
meg a keresztények. 


Senki sem vetheti a másik szemére, hogy az gonoszabb. 

Azazhogy egyébként sem. Mert tegyük fel, hogy találkozik a német Günther 
és a tongai Tatafu. Ez a beszélgetés játszódik le közöttük: 

Tatafu: A németek rengeteg háborút csináltak a középkorban, aztán az első és 
a második világháború is a ti művetek. A boszorkányégetésekben is oroszlánré- 
szetek volt, és még sokféleképpen tartottátok uralom alatt Európa nagy részét. 
Ti németek nem vagytok jó emberek. Mi tongaiak nem csináltunk ilyen disznó - 
ságokat. 

Günther: Értem én, hogy ezeket a dolgokat németek művelték és én is német 
vagyok, de nézd, 1982-ben születtem. Mit tehetek én arról, hogy mit tettek más- 
valakik még az én születésem előtt? Vagy mit tehetek arról, hogy mit csinál a 
szomszédom ebben a percben? Ha rosszat, akkor büntesse meg a rendőr meg a 
bíró. Nem az én dolgom. 


Bezony ám. Nem az ő dolga. Még az elején láttuk a nénikét, aki az öklét rázza a 
zsidó gyerekek felé és azt rikácsolja, hogy krisztusgyilkosok. Miben különbözik 
tőle Tatafu, aki Günther bűnének próbálja beállítani más németek bűneit? 

Mindenki csak önmagáért felelős (és a gyerekeiért, amíg azok kiskorúak). 

De felelős. Amit teszünk, azért felelősséget kell vállalni. Ha máshol nem, a tör- 
ténelem ítélőszéke előtt. De vállalni kell. Számtalanszor megesett, hogy emberek 
lelkesen követtek el szörnyű bűnöket, ünnepeltették magukat a rémtetteik mi- 
att, aztán fordult a kocka, már nem álltak a rezsim védelme alatt — esetleg kiestek 
a Vezér kegyéből, az ellenség fogságába kerültek, vagy éppen maga a rezsim bu- 
kott meg -, és egykettőre bíróság előtt találták magukat, aztán pedig az akasztó- 
fa tövében. De voltak, akiken az áldozataik álltak bosszút. És persze sokan meg- 

úszták szerencsésen... valameddig. Kilencvenhét éves nénit is állítottak már bíró- 
ság elé tömeggyilkosságban való cinkosságért, pedig , csak" titkárnő volt e 
koncentrációs táborban. (Két év felfüggesztettet kapott.) De a rekordot egy bá- 
csi tartja, aki őr volt egy másik táborban, aztán egy hónappal a százegyedik szüle- 
tésnapja előtt kezdhetett magyarázkodni a bíróságnak. (Ot évet kapott, de már 
nem töltötte le, meghalt.) 

És Horst Tappert, akit nálunk is ismertek és szerettek a hetvenes- nyolcvanas 
években a hosszú-hosszú Derrick krimisorozat főszerepében. Ő már öt éve nem 
is élt, amikor kiderült, hogy tagja volt egy náci osztagnak, amelyik gyilkosságo- 
kat követett el. Hogy ezekben Tappert részt vett-e, egyáltalán ott volt-e akkor, 
azt nem tudjuk. De a németek kérlelhetetlenek az ilyen dolgokban. A Derricket 
levették a műsorról, és Tappert neve bekerült a németek tudatában a gonoszok 
közé. 


Nem, a gyűlölködők nem felejtenek. De az áldozatok sem. És minden egyes 
gyűlöletcselekménynek mindannyian áldozatai vagyunk, mind a nyolcmilliárd 
földlakó, mert mindegyikkel a mi közös világunkat teszik rosszabbá. 


A gyűlölet az agresszió terméke, ami egy evolúciósan belénk kódolt tulajdon- 
ság, és nagyon fontos a túlélés szempontjából. Fontos volt — az őskorban. Ha 
nem lett volna őseinkben elég agresszió, nem tudták volna megvédeni magukat, 
nem tudtak volna állatokat elejteni, kihaltak volna. 

De már nagyon régóta nem élünk az őskorban. Az agresszivitás minden fajtája 
egyre veszélyesebb ránk, mindannyiunkra nézve. A gyűlölet pedig olyan élvezet, 
amit már egy évszázaddal ezelőtt se lett volna szabad megengednünk magunk- 
nak - azazhogy akkor élt őseinknek nem lett volna szabad. Majdnem felégették 
az egész világot. 

1945 óta az atombomba árnyékában élünk. Már az én szüleim nemzedéke is 
abban nőtt fel, hogy akármikor elkezdhetik nyomkodni azokat a bizonyos piros 
gombokat. Kik? Hol? Nem mindegy akkor már? Évtizedek óta minden esély 
megvan rá, hogy ha valamelyik atomhatalom rakétákat lő ki valamelyik másikra, 
akkor még mielőtt azok célba érnének, a másik atomhatalom is kilövi a maga ra- 
kétáit, és nem egy, hanem legalább két országban válnak óriási területek radio- 
aktív pusztasággá. Azóta csak nőtt az atomhatalmak száma, már kilenc van belő- 
lük, és nekünk nem mondják meg, hogy mik a terveik a fegyvereikkel. 

Mert ők a Nagy Vezetők a Roppant Tekintélyükkel, és minket nem avatnak 
be a dolgaikba. 


Mert mi csak emberek vagyunk. 


A könyvben látható személyektől 
nem kértem semmilyen bozzájárulást, 
hogy képmásukat szerepeltethessem. 

A köszönetnyilvánítás sem nekik szól, 
hanem a 
thispersondoesnotexist. com 
oldal alkotóinak. 


